Apstiprināts

Rīgas Stradiņa universitātes

iepirkuma komisijas

2018.gada 15.oktobra sēdē,

prot. Nr. 62-8/290/1

Iepirkuma

**Saimniecības preču iegāde**

Iepirkuma identifikācijas Nr. RSU-2018/81/AFN-MI

NOLIKUMS

Rīga, 2018

1. **Vispārīga informācija**
	1. Iepirkums tiek rīkots pamatojoties uz Publisko iepirkumu likuma (turpmāk – PIL) 9.pantu, ievērojot citas iepirkuma priekšmetu regulējošo normatīvo aktu prasības.
	2. **Pasūtītājs**

Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

* 1. **Iepirkuma nosaukums un identifikācijas numurs**

Iepirkuma nosaukums ir “Saimniecības preču iegāde”, identifikācijas Nr. RSU-2018/81/AFN-MI (turpmāk – Iepirkums).

* 1. **Iepirkuma priekšmets**
		1. Iepirkuma priekšmets ir saimniecības preču iegāde (turpmāk - Preces) ar piegādi, saskaņā ar Iepirkuma nolikuma Tehnisko specifikāciju ***(Iepirkuma nolikuma 3.pielikums)***.
		2. **CPV kodi:39800000-0 (Tīrīšanas un spodrināšanas līdzekļi); 3370000-7 (Higiēnas preces); 39224000-8 (Slotas, birstes un citas dažādu veidu preces)**
	2. **Iepirkuma līguma būtiskie nosacījumi**
		1. Iepirkuma līguma (turpmāk – Līgums) izpildes vieta ir Rīgas pilsētas administratīvā teritorija, Liepājas pilsētas administratīvā teritorija, Cēsu rajons (Preču piegādes adreses):

Rīga, Dzirciema iela 16;

Rīga, Kronvalda bulvāris 9;

Rīga, Anniņmuižas bulvāris 26A;

Rīga, Rātsupītes iela 5;

Rīga, J.Asara iela 5;

Rīga, Mārupes iela 17 k-1;

Rīga, Mārupes iela 17 k-2;

Rīga, Pilsoņu iela 13;

Rīga, Cigoriņu iela 3;

Rīga, Hipokrāta iela 3;

Rīga, Kapseļu iela 23;

Rīga, Hipokrāta iela 2;

Rīga, Vienības gatve 45;

Rīga, Duntes iela 22;

Rīga, Miera iela 45;

Rīga, Linezera iela 3;

Rīga, Dzirciema iela 20;

Rīga, Kristapa iela 30;

Rīga, Palasta iela 3;

Rīga, Dārza iela 5;

Rīga, Kuldīgas iela 9a

**Liepāja,** Riņķu iela 24/26;

**Cēsu rajons,** Vecpiebalgas novads, Taurenes pagasts, “Taurene”.

* + 1. Līguma izpildes vietas var tikt papildināta ar citām Preces piegādes adresēm Rīgas pilsētas administratīvajā teritorijā iepriekš saskaņojot ar Līguma izpildītāju.
		2. Pasūtītājam ir tiesības saņemt Preci Līguma izpildītāja norādītajā adresē.
		3. Paredzamais Līguma izpildes termiņš ir **24 (divdesmit četri)** mēneši vai līdz Līguma summas **41 999,00 EUR (četrdesmit viens tūkstotis deviņi simti deviņdesmit deviņi *euro* 00 centi)** bez pievienotās vērtības nodokļa (turpmāk – PVN) apguvei, atkarībā no tā, kurš no nosacījumiem iestāsies pirmais.
		4. Preces piegādes termiņš ir ne ilgāks kā **3 (trīs) darba dienas** no pasūtījuma veikšanas dienas Rīgas pilsētas administratīvajā teritorijā un **5 (piecas) darba dienas** no pasūtījuma veikšanas dienas citās administratīvajās teritorijās. Par pasūtījuma veikšanas dienu tiek uzskatīta diena, kad Pasūtītājs elektroniski ir nosūtījis pieprasījumu uz Līgumā norādīto Līguma izpildītāja e-pasta adresi.
		5. Preces piegādes laiks uz Pasūtītāja norādīto adresi un iespēja Preci izņemt Līguma izpildītāja norādītajā adresē – darba dienās, no pirmdienas līdz ceturtdienai laikā no plkst. 8:30 līdz plkst. 17:15, piektdienās laikā no plkst. 8:30 līdz plkst.16:00.
		6. Minimālais pasūtījuma apjoms vienā reizē, ja ir nepieciešama Preču piegāde, ir **50,00 EUR** (piecdesmit *euro* 00 centi). Pasūtītājam ir tiesības saņemt Preces noliktavā Līguma izpildītāja norādītajā adresē.
		7. Nekvalitatīvas vai Līguma nosacījumiem neatbilstošas Preces apmaiņas termiņš pret Līguma nosacījumiem atbilstošu Preci - **5 (piecu) darba dienu** laikā no defektu akta sastādīšanas un nosūtīšanas pārdevējam dienas.
		8. Preces garantijas termiņš ir noteikts Iepirkuma nolikuma tehniskajā specifikācijā.
		9. Pasūtītājs ir tiesīgs no Līguma izpildītāja iegādāties arī citu līdzīgu saimniecības inventāra preci, kuras nepieciešamību uz Līguma slēgšanas brīdi nevar paredzēt, nepārsniedzot 10% no Līguma summas.
		10. Līgumslēdzēju pušu atbildības nosacījumi, Preces iegādes un samaksas kārtība, kā arī citi nosacījumi ir noteikti Līguma projektā ***(Iepirkuma nolikuma 4.pielikums***), kas ir Iepirkuma nolikuma neatņemama sastāvdaļa.
	1. **Pretendents**
		1. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Iepirkumā.
		2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.
		3. Ja Līguma slēgšanas tiesības Iepirkumā tiek piešķirtas piegādātāju apvienībai, pirms Līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līgumā noteikto darbu izpildi un pilnvara galvenajam dalībniekam pārstāvēt piegādātāju apvienību līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.
		4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus vai sniegs pakalpojumus, kuru izpildei attiecīgās spējas ir nepieciešamas.
		5. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja Līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs Līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka Līguma slēgšanas gadījumā līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs Līguma izpildi.
	2. **Iepirkuma dokumentu saņemšanas vieta**
		1. Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļā “Iepirkumi”.
		2. Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.7.1.punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.
	3. **Piedāvājumu iesniegšanas vieta un laiks**
		1. Pretendents iesniedz piedāvājumu, kas sagatavots atbilstoši Iepirkuma nolikumam, **līdz 2018.gada 29.oktobra plkst. 11:00**, **Rīgā, Kristapa ielā 30,** Rīgas Stradiņa universitātes Infrastruktūras departamenta Administratīvo funkciju nodrošināšanas iepirkumu nodaļā (1.stāvs).
		2. Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu Iepirkuma nolikuma 1.8.1.punktā norādītajā termiņā.
		3. Ja piedāvājums iesniegts vai piegādāts Pasūtītājam pēc Iepirkuma nolikuma 1.8.1.punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam.
		4. **Piedāvājumu atvēršana notiek slēgtā iepirkuma komisijas sēdē.**
	4. **Papildus informācijas pieprasīšana un sniegšana**
		1. Ieinteresētie piegādātāji jautājumus par Iepirkuma nolikumu iesniedz rakstiskā veidā, nosūtot uz e-pastu: agnese.sture@rsu.lv.
		2. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).
		3. Ja piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) pie Iepirkuma nolikuma.
		4. Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.
	5. **Iepirkuma kontaktpersona**

Iepirkuma kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Agnese Stūre.

Kontaktpersona sniedz tikai organizatoriska rakstura informāciju par Iepirkumu.

Tālruņa numurs: +371 67060862

E-pasta adrese: agnese.sture@rsu.lv.

* 1. **Noteikumi piedāvājuma sagatavošanai un iesniegšanai**
		1. Pretendents var iesniegt tikai vienu piedāvājuma variantu par visu Iepirkuma priekšmeta apjomu.
		2. Pretendents piedāvājumu sagatavo atbilstoši visām Iepirkuma nolikumā un tā pielikumos minētajām prasībām.
		3. Pretendents iesniedz piedāvājuma dokumentu oriģinālu vienā iesietā sējumā (katalogi, bukleti un brošūras var tikt iesniegti neiesietā veidā un uz tiem jābūt pretendenta nosaukumam). Uz piedāvājuma oriģināla titullapas norāda „ORIĢINĀLS”.
		4. Piedāvājumu iesniedz vienā aizlīmētā iepakojumā.
		5. Uz iepakojuma norāda šādu informāciju:

|  |
| --- |
| Rīgas Stradiņa universitāteKristapa iela 30, Rīga LV-1046Infrastruktūras departamenta Administratīvo funkciju nodrošināšanas iepirkumu nodaļa*Pretendenta nosaukums, juridiskā adrese, tālrunis*Iepirkumam**“Saimniecības preču iegāde”**Iepirkuma identifikācijas numurs RSU-2018/81/AFN-MI**Neatvērt līdz piedāvājumu iesniegšanas termiņa beigām** |

* + 1. Piedāvājumu iesniedz datordrukā, latviešu valodā. Ja pretendents iesniedz dokumentus svešvalodā, tiem pievieno paraksttiesīgās vai pilnvarotās personas (pievienojot pilnvaru) apliecinātu tulkojumu latviešu valodā.
		2. Ja piedāvājumam tiek pievienotas dokumentu kopijas, tās apliecina pretendenta paraksttiesīgā persona.
		3. Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
		4. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.
		5. Visi piedāvājuma pielikumi ir tā neatņemamas sastāvdaļas.
		6. Visas piedāvājumā ietvertās cenas norāda *euro* (EUR) un cenās iekļauj visus piemērojamos nodokļus, izņemot PVN.
		7. Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).
		8. Iepirkumā iesniegtajam piedāvājuma oriģinālam pilnībā jāatbilst Iepirkuma nolikumā izvirzītajām prasībām, jābūt caurauklotam ar numurētām lapām un klāt pievienotu satura rādītāju.
1. **Pretendenta vērtēšanas un izslēgšanas noteikumi, prasības pretendentam, pretendenta iesniedzamie dokumenti.**
	1. Pretendents savam piedāvājumam pievieno pieteikumu dalībai Iepirkumā ***(Iepirkuma nolikuma 1.pielikums****)*, ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).
	2. Prasības pretendentam, lai piedalītos Iepirkumā un iesniedzamie dokumenti:

| **Prasība** | **Iesniedzamais** **dokuments** |
| --- | --- |
| * + 1. Pretendenta apliecinājums par piedalīšanos Iepirkumā, ko paraksta pretendenta pārstāvis ar pārstāvības tiesībām vai tā pilnvarota persona.

Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām. | * + - 1. **Pieteikuma vēstule** noformēta atbilstoši Iepirkuma nolikuma pieteikuma formai ***(Iepirkuma nolikuma 1.pielikums)***.

Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam. |
| * + 1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
 | * + - 1. Pretendentu, kas reģistrēts Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Uzņēmumu reģistra mājaslapā. Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju.
 |
| * + 1. Pretendentam iepriekšējo 3 (trīs) gadu laikā (2015., 2016., 2017. un 2018.gadā līdz piedāvājuma iesniegšanai) ir pieredze vismaz 2 (divu) līdzvērtīgu līgumu izpildē par saimniecības preču piegādi, kur katra līguma summa nav mazāka par **30 000,00** EUR (trīsdesmit tūkstoši *euro* un 00 centi) bez PVN.
 | * + - 1. Saraksts par pretendenta pieredzi līdzvērtīgu pakalpojumu sniegšanā ne vairāk kā trīs iepriekšējos gados līdz piedāvājuma iesniegšanas dienai, saskaņā ar ***Iepirkuma nolikuma*** ***2.pielikumu,*** pievienojot atsauksmes no sarakstā norādītajiem pakalpojuma saņēmējiem vai cita dokumentāla pierādījuma kopija.
 |

1. **Tehniskais un finanšu piedāvājums**
	1. Iepirkuma tehniskā specifikācija (turpmāk - Tehniskā specifikācija) ir norādīta Iepirkuma nolikuma pielikumā ***(Iepirkuma nolikuma 3. pielikums).***
	2. Pretendents, iesniedzot pieteikumu Iepirkumā ***(Iepirkuma nolikuma 1.pielikums)***, ar tā parakstīšanu apliecina, ka Preces piegāde tiks sniegts atbilstoši LR normatīvo aktu prasībām ***(Iepirkuma nolikuma 1.pielikums)***.
	3. Pretendents sagatavo finanšu piedāvājumu atbilstoši formai ***(Iepirkuma nolikuma 3.pielikums)***, norādot kopējo piedāvāto cenu.
	4. Finanšu piedāvājumā norādītajām cenām ir jābūt norādītām *euro* (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot PVN.
2. **Piedāvājumu vērtēšana un līguma slēgšanas tiesību piešķiršana**
	1. Piedāvājumu vērtēšana
		1. Iepirkuma komisija piedāvājumu vērtēšanu veiks šādos posmos:
			1. piedāvājuma noformējuma pārbaude;
			2. pretendentu atlase;
			3. tehniskā piedāvājuma vērtēšana;
			4. finanšu piedāvājuma vērtēšana;
			5. saimnieciski visizdevīgākā piedāvājuma noteikšana.
		2. Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.
		3. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.
		4. **Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko kopējo Preču vienas vienības cenu (EUR bez PVN).**
3. **Lēmuma par Iepirkuma rezultātiem pieņemšana un paziņošana**
	1. Iepirkuma komisija Līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu.
	2. Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot paziņojumu par Iepirkuma rezultātiem **uz pretendenta piedāvājumā norādīto elektroniskā pasta adresi.**
	3. Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par Iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.
	4. Iepirkuma komisija var jebkurā brīdī pārtraukt Iepirkumu un neslēgt Līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
4. **Iepirkuma komisijas tiesības un pienākumi**
	1. Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.
	2. Piedāvājumu atvēršanu un izvērtēšanu iepirkuma komisija veic slēgtās sēdēs bez pretendentu klātbūtnes.
	3. Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas.
	4. Aritmētiskās kļūdas piedāvājumos tiek labotas šādi:
		1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;
		2. ja piedāvājumā konstatēta aritmētiska kļūda nodokļu aprēķināšanā, iepirkuma komisija to labo atbilstoši nodokļu likumos noteiktajai nodokļu aprēķināšanas kārtībai.
	5. Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma Tehniskajā specifikācijā izvirzītajām prasībām.
	6. Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.
	7. Pēc piedāvājumu izvērtēšanas iepirkuma komisija pieņem kādu no šādiem lēmumiem:
		1. par kāda no pretendentiem atzīšanu par Iepirkuma uzvarētāju;
		2. par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.
	8. Pasūtītājs var jebkurā brīdī pārtraukt Iepirkumu, ja tam ir objektīvs pamatojums.
	9. Ja iepirkuma komisija konstatē, ka konkrētais piedāvājums varētu būt nepamatoti lēts, Iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.
	10. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.
	11. Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.
	12. Pēc nepieciešamības iepirkuma komisija var papildus pieprasīt no pretendenta papildus informāciju.
5. **Pretendentu, ieinteresēto piegādātāju tiesības un pienākumi**
	1. Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikuma un līgumā noteiktās prasības.
	2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā.
	3. Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.
	4. **Pretendents, kuram piešķirtas Līguma slēgšanas tiesības, Līgumu paraksta 5 (piecu) darba dienu laikā no Pasūtītāja nosūtītā uzaicinājuma parakstīt Līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas Līguma slēgšanas tiesības, neparaksta Līgumu, tas tiek uzskatīts par atteikumu slēgt Līgumu ar Pasūtītāju.**
	5. Ja izraudzītais pretendents atsakās slēgt Līgumu ar Pasūtītāju, iepirkuma komisijai ir tiesības pieņemt lēmumu slēgt Līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu, bet tas atsakās slēgt Līgumu, iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.
6. **Citi noteikumi**
	1. Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.
	2. Iepirkuma nolikumam pievienoti šādi pielikumi:

1. pielikums – Pretendenta pieteikums par piedalīšanos Iepirkumā *(veidlapa)*;

2. pielikums – Pretendenta pieredzes apliecinājums *(veidlapa);*

3. pielikums – Tehniskā specifikācija/Tehniskā-finanšu piedāvājuma *(veidlapa);*

4. pielikums – Līguma projekts.

Iepirkuma komisijas priekšsēdētāja S.Mazlazdiņa

**1. pielikums**

Iepirkuma nolikumam

“Saimniecības preču iegāde”

ID Nr.: RSU-2018/81/AFN-MI

**PIETEIKUMS** *(veidlapa)*

par piedalīšanos iepirkumā

**“Saimniecības preču iegāde”**

 (identifikācijas Nr. RSU-2018/81/AFN-MI)

**Piezīme**: *pretendentam jāaizpilda tukšās vietas šajā formā.*

Par piedalīšanos iepirkumā **“Saimniecības preču iegāde”**,

ID Nr. RSU-2018/81/AFN-MI

|  |  |
| --- | --- |
| *Kam:* **Rīgas Stradiņa universitātei**Kristapa ielā 30Rīga LV-1046Latvija | *No:* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

Godātā iepirkuma komisija,

Saskaņā ar iepirkuma „Saimniecības preču iegāde”, identifikācijas Nr. RSU-2018/81/AFN-MI (turpmāk – Iepirkums) nolikumu, mēs, apakšā parakstījušies, apstiprinām piedāvājumā sniegto ziņu patiesumu.

1. Ja pretendents ir piegādātāju apvienība:
	1. personas, kuras veido piegādātāju apvienību nosaukums, reģ. Nr., juridiskā adrese:\_\_\_\_\_;
	2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### 2. Mēs apliecinām, ka:

2.1. piekrītam veikt visus Iepirkuma tehniskajā specifikācijā noteiktos pakalpojumus atbilstoši visām Iepirkuma tehniskajā specifikācijā izvirzītajām prasībām;

2.2. piekrītam Iepirkuma nolikuma pievienotā līguma projekta nosacījumiem;

2.4. gadījumos, ja Pasūtītājs izvēlas saņemt preci noliktavā, nodrošināsim tās izsniegšanu adresē\_\_\_\_\_\_\_\_\_\_\_ *(pretendents norāda noliktavas adresi)*;

2.5. spējam nodrošināt kvalitatīvu Iepirkuma tehniskajā specifikācijā norādītās Preces piegādi;

2.6. neesam ieinteresēti nevienā citā piedāvājumā, kas iesniegts Iepirkumā.

3. Plānojam piesaistīt iepirkuma līguma izpildē šādus apakšuzņēmējus \_\_\_\_\_\_\_\_\_\_\_\_\_\_\_(*norāda, ja apakšuzņēmēju sniedzamo pakalpojumu vērtība ir 10 procenti no kopējās iepirkuma vērtības vai lielāka*).

4. Mūsu uzņēmums un/vai piesaistītā apakšuzņēmēja uzņēmums atbilst mazā *vai* vidējā (*norāda attiecīgi*) uzņēmuma statusam (*norāda pēc nepieciešamības*).

Informācija par pretendentu vai personu, kura pārstāv piegādātāju Iepirkumā:

|  |  |
| --- | --- |
| Pretendenta nosaukums: |  |
| Reģistrēts: |  |
| ar Nr. |  |
| Juridiskā adrese:  |  |
| Biroja adrese: |  |
| Kontaktpersona iepirkuma līguma izpildē: |  |
|  | (vārds, uzvārds, amats) |
| Telefons: |  |
|  |
| **E-pasta adrese (obligāti norādama):** |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Telefons: |  |

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sagatavots un parakstīts 2018. gada \_\_\_\_. \_\_\_\_\_\_\_\_\_\_\_.

**2. pielikums**

Iepirkuma nolikumam

“Saimniecības preču iegāde”

ID Nr.: RSU-2018/81/AFN-MI

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**INFORMĀCIJA**

**par pretendenta pieredzi līdzvērtīgu preču piegāžu veikšanā**

|  |  |  |  |  |
| --- | --- | --- | --- | --- |
| **Nr. P.k.** | **Veikto preču piegāžu apraksts atbilstoši izsludinātā iepirkuma CPV kodam, kas ir līdzvērtīgas pēc satura iepirkuma priekšmetam**  | **Piegādes apjoms EUR, bez PVN** | **Pasūtītāja nosaukums, adrese** | **Piegādes izpildes laiks (datums)** |
| **1.** |  |  |  |  |
| **2.** |  |  |  |  |
| **….** |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Pretendenta amatpersonas paraksts, tā atšifrējums, zīmogs)*

**3. pielikums**

Iepirkuma nolikumam

“Saimniecības preču iegāde”

ID Nr. RSU-2018/81/AFN-MI

**TEHNISKĀ SPECIFIKĀCIJA**

**(Tehniskā-finanšu piedāvājuma veidlapa)**

*(pievienots Excel formātā pie Iepirkuma nolikuma dokumentācijas RSU mājas lapā)*

**4. pielikums**

Iepirkuma nolikumam

“Saimniecības preču iegāde”

ID Nr.: RSU-2018/81/AFN-MI

**LĪGUMS Nr. \_\_\_\_\_\_\_\_**

***par saimniecības inventāra iegādi***

***(Projekts)***

Rīgā, 201\_. gada \_\_\_\_.\_\_\_\_\_\_\_\_\_\_\_\_\_

**Rīgas Stradiņa universitāte** *(sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”)* \_\_\_\_ *(Amats)* \_\_\_\_\_ *(Vārs Uzvārds)* personā, kurš rīkojas atbilstīgi \_\_\_\_\_\_\_\_\_\_\_\_\_\_ *(pārstāvības pamats – statūti, pilnvara, rīkojums u.c.)* (turpmāk – Pircējs), no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_\_\_”**\_\_\_\_ *(Amats)* \_\_\_\_\_ *(Vārs Uzvārds)* personā, kurš rīkojas atbilstīgi \_\_\_\_\_\_\_\_\_\_\_\_\_\_ *(pārstāvības pamats – statūti, pilnvara, rīkojums u.c.)* (turpmāk – Pārdevējs), no otras puses (abi kopā turpmāk – Puses),

pamatojoties uz pamatojoties uz iepirkumu **“Saimniecības preču iegāde”** (Iepirkuma identifikācijas Nr. RSU-2018/81/AFN-MI), (turpmāk – Iepirkums),

izsakot savu brīvu gribu – bez maldības, viltus vai spaidiem, noslēdz šāda satura pakalpojumu līgumu par reklāmas kampaņu nodrošināšanu (turpmāk – Līgums):

1. **Līguma priekšmets**
	1. Pircējs pērk un Pārdevējs pārdod un piegādā Pircējam **saimniecības inventāru** saskaņā ar Tehnisko – finanšu piedāvājumu, kas tiek noformēts un pievienots Līgumam kā tā pielikums un kas ir neatņemama Līguma sastāvdaļa (turpmāk – Prece).
	2. Pārdevējs Preces piegādi veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pircējs.
2. **Līgumcena un norēķinu kārtība**
	1. Cena par atsevišķām Preces pozīcijām ir atbilstīga Pārdevēja iesniegtajam piedāvājumam Iepirkumā un kopumā visā Līguma darbības laikā Līguma ietvaros veikto Preču pasūtījumu summa Līguma ietvaros veikto Preču pasūtījumu summa nevar pārsniegt **41 999,00 EUR** (četrdesmit viens tūkstotis deviņi simti deviņdesmit deviņi *euro*, 00 centi) (turpmāk – Līgumcena) bez pievienotās vērtības nodokļa Latvijas Republikā spēkā esošajos normatīvajos aktos noteiktajā apmērā (turpmāk – PVN).
	2. Līgumcenā ir iekļautas visas izmaksas, ja Līgumā attiecībā uz atsevišķām izmaksām tieši nav noteikts savādāk – Preces cena, nodokļi un nodevas (izņemot PVN), Preces piegāde (ja tāda Precei paredzēta), minēto aktivitāšu realizācijai nepieciešamie palīgmateriāli un iekārtas, kā arī izmaksas, kas ir saistītas ar ražošanu, komplektēšanu, garantijas saistību izpildi u.c.
	3. Papildus Līgumcenai Pircējs maksā PVN Latvijas Republikā spēkā esošajos normatīvajos aktos noteiktajā apmērā.
	4. Ja saskaņā ar normatīvajiem aktiem turpmāk tiek grozīta PVN likme (Precei piemēro PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
	5. Pircējs pieņem un atzīst Pārdevēja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Pārdevējs iesniedz Pircējam rēķinu rakstveidā.
	6. Preces cenā ir iekļautas visas izmaksas, ja Līgumā attiecībā uz atsevišķām izmaksām tieši nav noteikts savādāk – Preces cena, nodokļi un nodevas (izņemot PVN), Preces piegāde (ja tāda Precei paredzēta), minēto aktivitāšu realizācijai nepieciešamie palīgmateriāli un iekārtas, kā arī izmaksas, kas ir saistītas ar ražošanu, komplektēšanu, garantijas saistību izpildi u.c..
	7. Pircējs samaksu par Preci, atbilstīgi faktiski piegādātajam apjomam, veic ar pārskaitījumu uz Pārdevēja Līgumā norādīto kredītiestādes norēķinu kontu **30 (trīsdesmit) dienu laikā** pēc Pārdevēja izrakstīta rēķina un Pušu abpusēji parakstīta Preces pieņemšanas – nodošanas akta saņemšanas dienas, vai, ja Pircējs akceptē, pēc Pārdevēja izrakstīta rēķina, kas apliecina Preces piegādes pieņemšanu – nodošanu,  abpusējas parakstīšanas dienas. Izrakstot rēķinu, tajā obligāti jānorāda Līguma numurs, datums un Pircēja kontaktpersona un **Līgumcenas atlikums**, pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājumu termiņu.
	8. Par samaksas dienu tiek uzskatīta diena, kad Pircējs veicis pārskaitījumu uz Pārdevēja Līgumā norādīto kredītiestādes norēķinu kontu.
3. **Preces pasūtīšana, piegāde un pieņemšana**
	1. Pircējs Līguma ietvaros nav saistīts ar konkrētu Preces apjomu un pasūtījumus veic atbilstoši nepieciešamībai.
	2. Preces piegādes termiņš ir ne ilgāks kā **3 (trīs) darba dienas** no pasūtījuma veikšanas dienas Rīgas pilsētas administratīvajā teritorijā un **5 (piecas) darba dienas** no pasūtījuma veikšanas dienas citās administratīvajās teritorijās. Par pasūtījuma veikšanas dienu tiek uzskatīta diena, kad Pircējs elektroniski ir nosūtījis pieprasījumu uz Līgumā norādīto Līguma izpildītāja e-pasta adresi.
	3. Preces piegādes laiks uz Pircēja norādīto adresi un iespēja Preci izņemt Līguma izpildītāja norādītajā adresē – darba dienās, no pirmdienas līdz ceturtdienai laikā no plkst. 8:30 līdz plkst. 17:15, piektdienās laikā no plkst. 8:30 līdz plkst.16:00.
	4. Nekvalitatīvas vai Līguma nosacījumiem neatbilstošas Preces apmaiņas termiņš pret Līguma nosacījumiem atbilstošu Preci - **5 (piecu) darba dienu** laikā no defektu akta sastādīšanas un nosūtīšanas Pārdevējam dienas.
	5. Pircējs ir tiesīgs no Pārdevēja iegādāties arī citu līdzīgu saimniecības inventāra preci, kuras nepieciešamību uz Līguma slēgšanas brīdi nevar paredzēt, nepārsniedzot 10% no Līgumcenas.
	6. Līguma izpildes vieta ir Rīgas pilsētas administratīvā teritorija, Liepājas pilsētas administratīvā teritorija, Cēsu rajons, Jelgavas pilsētas administratīvā teritorija (turpmāk - Preču piegādes adreses).
	7. Pārdevējs Preces piegādi Pircējam veic uz šādām Preču piegādes adresēm:
		1. Rīga, Dzirciema iela 16;
		2. Rīga, Kronvalda bulvāris 9;
		3. Rīga, Anniņmuižas bulvāris 26A;
		4. Rīga, Rātsupītes iela 5;
		5. Rīga, Jāņa Asara iela 5;
		6. Rīga, Mārupes iela 17 k-1;
		7. Rīga, Mārupes iela 17 k-2;
		8. Rīga, Pilsoņu iela 13;
		9. Rīga, Cigoriņu iela 3;
		10. Rīga, Hipokrāta iela 3;
		11. Rīga, Kapseļu iela 23;
		12. Rīga, Hipokrāta iela 2;
		13. Rīga, Vienības gatve 45;
		14. Rīga, Duntes iela 22;
		15. Rīga, Miera iela 45;
		16. Rīga, Linezera iela 3;
		17. Rīga, Dzirciema iela 20;
		18. Rīga, Kristapa iela 30;
		19. Rīga, Palasta iela 3;
		20. Rīga, Dārza iela 5;
		21. Rīga, Kuldīgas iela 9a
		22. **Liepāja,** Riņķu iela 24/26;
		23. **Cēsu rajons,** Vecpiebalgas novads, Taurenes pagasts, “Taurene”.
	8. Līgumā noteiktās Preču piegādes vietas var tikt papildinātas ar citām Preču piegādes adresēm, Pusēm par to rakstveidā vienojoties.
	9. Pārdevējs nodrošina Preces izsniegšanu Pircējam, ja Preces piegādi uzņēmies Pircējs, šādās adresēs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*(norāda pēc nepieciešamības)*
	10. Pircējam ir tiesības iegādāties papildus Preces, kas nav norādītas Tehniskajā – finanšu piedāvājumā, par Pārdevēja piedāvāto cenu katrā pozīcijā, bet ne vairāk kā 10 % no Līgumcenas.
	11. Precei jābūt jaunai, nelietotai, pilnībā funkcionējošā stāvoklī, atbilstošai tehniskajai specifikācijai unPircēja definētajām prasībām.
	12. Vienlaicīgi ar Preci Pārdevējs nodod Pircējam visu Preces pavadošo dokumentāciju, izpilddokumentāciju (ar tulkojumu latviešu valodā) un garantijas dokumentāciju, ja tāda konkrētajai Precei ir paredzēta.
	13. Preces pieņemšana – nodošana tiek noformēta ar Preces pieņemšanas – nodošanas akta vai, ja Pircējs akceptē, Pārdevēja izrakstīta rēķina, kas apliecina Preces pieņemšanu – nodošanu, abpusēju parakstīšanu. Ja Preču pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Pārdevējam tās jānovērš bez papildus samaksas Pircēja noteiktajā termiņā. Puses paraksta Preču pieņemšanas – nodošanas aktu pēc neatbilstību novēršanas.
	14. Preces piegāde, ja Pircējs to akceptē, var tikt sadalīta pa daļām atbilstoši veicamajiem uzdevumiem un sasniedzamajiem rezultātiem, kas tiek fiksēts Preces pieņemšanas – nodošanas ietvaros.
	15. Jautājumi par Preces atbilstību Līguma noteikumiem tiek risināti Pusēm savstarpēji vienojoties. Ja 1 (viena) mēneša laikā vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas.
4. **Pārdevēja saistības**
	1. Pārdevējs apņemas veikt savlaicīgu un kvalitatīvu Preces piegādi Pircēja pārstāvja klātbūtnē Līgumā noteiktajos termiņā un kārtībā, iepriekš savstarpēji saskaņojot konkrētu piegādes laiku un vietu.
	2. Pārdevējs apņemas izsniegt Preci Pircēja pārstāvja klātbūtnē Līgumā noteiktajā termiņā un kārtībā, iepriekš saskaņojot izsniegšanas laiku.
	3. Pārdevējs garantē, ka Prece ir atbilstoša Pircēja izvirzītajām prasībām, Līguma nosacījumiem un Pircēja pasūtījumam.
	4. Pārdevējs apņemas pieņemt atpakaļ Preci gadījumā, ja tā neatbilst Līguma prasībām, atgriežot Pircējam veikto samaksu, vai sedzot Pircējam nodarītos zaudējumus.
	5. Ja Pircējs izbeidz Līgumu sakarā ar to, ka Pārdevējs nepilda savas saistības atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preci vai vismaz tās daļu un vēlas to atzīt par pieņemamu, ir noformējams atbilstošs Preču pieņemšanas – nodošanas akts un veicama samaksa (vai attiecīgi atgriežama) atbilstoši Preces apjoma vērtībai.
	6. Pārdevējam nav tiesību nodot Līguma vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
	7. Pārdevējs nav tiesīgs bez saskaņošanas ar Pircēju veikt Iepirkuma piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus iepirkuma Līguma izpildē. Iepirkuma piedāvājumā norādīto apakšuzņēmēju vai personāla nomaiņa  vai piesaiste pieļaujama, ievērojot normatīvajos aktos noteiktās prasības. *(norāda tikai tad, ja iepirkuma ietvaros pieļauti apakšuzņēmēji vai prasīts personāls ar noteiktu kvalifikāciju)*
	8. *(norāda, ja Pārdevēja piedāvājumā konkrēts personāls vai apakšuzņēmēji ir minēti)* Pārdevēja iepirkuma piedāvājumā norādītais personāls vai apakšuzņēmēji:
	9. Pārdevējs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pircēju, ja Līguma izpildes laikā:
		1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. Pārdevēja saimnieciskā darbība tiek apturēta;
		3. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju).
	10. Pārdevējs papildus minētajām saistībām apņemas:
		1. pilnā apmērā segt Pircējam no Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas Pārdevēja vainas vai bezdarbības rezultātā;
		2. nekavējoties pēc Pircēja pieprasījuma saņemšanas iesniegt ar Līguma izpildi saistīto informāciju (pārskatu).
5. **Pircēja saistības**
	1. Pircējs apņemas savlaicīgi veikt Līguma nosacījumiem un pasūtījumam atbilstošas Pārdevēja piegādātās Preces pieņemšanu.
	2. Pircējs apņemas veikt samaksu par kvaitatīvu, Līguma nosacījumiem un veiktajam pasūtījumam atbilstošu Preci Līgumā noteiktajā termiņos un kārtībā.
	3. Pircējs ir tiesīgs izvirzīt pretenziju Pārdevējam vai atteikties no Preces pieņemšanas, ja Precei ir novērojami bojājumi vai citi trūkumi.
	4. Pircējs ir tiesīgs vienpusēji izbeigt Līgumu un atgriezt Preci Pārdevējam, saņemot atpakaļ veikto samaksu, ja Preces lietošanas laikā, bet ne vēlāk kā 3 (trīs) mēnešu laikā kopš Preces pieņemšanas, tiek konstatēta Preces neatbilstība Līguma nosacījumiem.
	5. Pircējam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Līguma izrietošo maksājumu piedziņu vai visu prasījumu nodot (cedēt) trešajām personām.
6. **Pušu mantiskā atbildība**
	1. Ja Puses vispār neizpilda kādu no Līguma izrietošajām saistībām, vainīgā Puse par katru no tām maksā otrai Pusei vienreizēju līgumsodu par katru neizpildes gadījumu 50,00 EUR (piecdesmit *euro* un 00 centi) apmērā.
	2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5 % apmērā no laikā neizpildītās saistības summas par katru nokavēto dienu, bet ne vairāk kā 10 % no Līgumcenas bez PVN.
	3. Laikā, kad Pārdevēja saimnieciskā darbība ir apturēta, Pircējam līgumsods netiek aprēķināts.
	4. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
	5. Pircējs ir tiesīgs ieturēt līgumsodu, veicot savstarpējos norēķinus ar Pārdevēju.
	6. Personu apvienības dalībnieki ir solidāri atbildīgi par Līguma saistību un normatīvo aktu izpildi, t.sk. par zaudējumu atlīdzību Pircējam.
7. **Garantija**
	1. Preces garantijas termiņš ir 12 (divpadsmit)mēneši,no Prece pieņemšanas-nodošanas akta parakstīšanas dienas, Tehniskajā - finanšu piedāvājumā noteiktajām pozīcijām.
8. **Nepārvarama vara**
	1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
	2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
	3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9. **Līguma darbības termiņš, grozījumu izdarīšana un Līguma izbeigšana**
	1. Līgums stājas spēkā ar tā abpusējas parakstīšanas dienu un ir spēkā **24 (divdesmit četrus)** mēnešus, vai līdz Līguma summas apguvei, atkarībā kurš no nosacījumiem iestāsies pirmais.
	2. Pircējs ir tiesīgs vienpusēji izbeigt Līgumu bez Pārdevēja piekrišanas ja:
		1. Pārdevējs 3 (trīs) reizes nav ievērojis Līgumā noteikto Preces piegādes termiņu;
		2. Pārdevējs 3 (trīs) reizes piegādājis Līguma prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem;
		3. Pārdevēja saimnieciskā darbība ir apturēta ilgāk par 2 (divām) nedēļām;
		4. Pircējs tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
	3. Pārdevējam ir tiesības vienpusēji izbeigt Līgumu bez Pircēja piekrišanas, ja Pircējs vismaz 3 (trīs) reizes nav ievērojis Līgumā noteikto Preces apmaksas termiņu.
	4. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
	5. Nebūtiskas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi. Būtiskas izmaiņas Līgumā ir pieļaujamas tikai Publisko iepirkumu likuma noteiktajos gadījumos.
10. **Citi noteikumi**
	1. Kā atbildīgo un pilnvaroto personu par Līguma izpildi, Preces pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pircēja puses Pircējs nozīmē \_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_, un no Pārdevēja puses Pārdevējs nozīmē \_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_, izmaiņu personālsastāvā gadījumā vienpusēji rakstiski informējot otru Pusi.
	2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē.
	3. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
	4. Puses strīdus risina savstarpēju sarunu ceļā. Ja šādā veidā 1 (viena) mēneša laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
	5. Ja rodas strīds par Līguma saistību saturu, Līguma noteikumu interpretācijā Puses piemēro Iepirkuma noteikumus un Pārdevēja iesniegto piedāvājumu.
	6. Līgums sastādīts latviešu valodā uz \_ (\_\_\_\_\_\_) lapām \_\_ (\_\_\_\_\_\_) eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas dienā ir šādi pielikumi:
		1. 1.pielikums „Tehniskais - finanšu piedāvājums” uz \_\_\_ (\_\_\_\_\_) lapas. *(norāda pēc nepieciešamības)*
11. **Pušu rekvizīti un paraksti**

|  |  |
| --- | --- |
| **Pircējs:** | **Pārdevējs:** |

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)